**Д О К Л А Д**

**за изпълнение на годишната програма по чл. 26а ал.4 от ЗНЧ за дейността на Народно читалище „Възраждане-1908” село Българско Сливово,община Свищов и изразходените бюджетни средства за 2021 година**

 Доклада за дейността на Народно читалище „Възраждане-1908” се изготвя в изпълнение на дейностите по Годишната програма за развитие на читалищната дейност, разработена в изпълнение на чл. 26а(2) от Закона за народните читалища и приета от Настоятелството на читалището.. Основните направления и приоритети в читалищната дейност са регламентирани и произтичат от ЗНЧ, общинската културна политика, осъществявана на основата на съществуващата нормативна уредба и чрез изпълнението на Календар на културните събития и чествания за 2021 година. В организационната си и практическа работа Настоятелството се ръководи от Устава на читалището и Закона за народните читалища, от решенията на Общото събрание, а през изминалата година и от мерките във връзка с епидемиологичната обстановка в страната. 2021 година бе трудна година за всички, година съпроводена от много изпитания във всички сфери на обществения живот, но изпълнена с надежди за всички свързани по някакъв начин с НЧ „ Възраждане-1908” с. Българско Сливово.

 През изминалата година въпреки, че трябваше да спазваме мерките, които бяха предприемани, ние се стремяхме да поддържаме духовния живот в нашето населено място и да бъдем близо до нашите читатели и потребители, до цялата местна общност.

**БИБЛИОТЕЧНА ДЕЙНОСТ:**

Най-традиционната дейност на читалището в миналото и днес се олицетворява от читалищната библиотека. Това е онази наречена преди век и половина „публична библиотека” сложила начало и на самото читалище. Днес, тя е зависима пряко от съвременните тенденции за по-широк достъп на читателите до информационни и интернет услуги. Библиотеката при читалището разполага с фонд 15480 единици и 121 броя читатели за отчетния период, от които 43 деца до 14 години. Посещенията за годината са 506.Зачислените книги по инвентарна книга са 1212,всички са от дарения, а отчислените книги – 320 броя. През отчетната година бяха аранжирани витрини с нови дарени книги, витрини за празници и исторически чествания, за известни личности от българската история и писател. Средствата за закупуване на нова литература са недостатъчни.За набавянето на такава читалищното ръководство разчита предимно на дарители.

Мероприятия, които организирахме в библиотеката са предимно в полза на децата и учениците.Във връзка с първи март бяха изработени мартеници,а за Великден боядисани яйца,които подредихме изложба.За първа пролет съвместно с децата от детските състави към читалището се проведе „Празник на слънцето” на,който те представиха песни,стихове,танци посветени на пролетта.С най-малките читатели се проведе среща „В света на приказките”,на която бяха запознати с библиотеката,книгите и приказките.Всяка година на Лазарица групи деца обикалят селото и благославят за здраве,но през изминалата поради епидемиологичната обстановка,празника не се проведе и затова организирахме пресъздаване на обичая,припомнихме си песните за празника,а Вяра Мачкова им разказа спомените си от този ден.През лятото се проведе щафетно четене в библиотеката с деца и ученици.

**ХУДОЖЕСТВЕНА САМОДЕЙНОСТ:**

Не по-малко значение заема и любителската художествена самодейност в читалището.

 Сред основните направления в традиционната читалищна работа е създаването на условия за творческа изява на деца и млади хора. В читалище “ Възраждане – 1908” през отчетния период работят следните колективи:

 -Женска певческа група

 -Мъжка певческа група

 -Танцов състав за автентичен фолклор

 -ДТС „Гайтанче”

 -ТС „Българче”

 -ТС „Северняче”

 -Група за стари градски песни

 -Клуб за народни танци

-Група за пресъздаване на народни обичаи

 -Група за художествено слово

В началото на годината към читалището започнаха репетиции осем колектива,но поради епидемиологичната обстановка в страната ,работата на колективите бе периодична.Голямата част от мероприятията начертани в програмата за развитие за 2021 година не се осъществиха,изявите и участията на съставите в местни мероприятия,фолклорни фестивали и събори бяха ограничени.

Женска певческа група,Мъжка певческа група и Танцов състав за автентичен фолклор участваха в провелия се Втори национален фолклорен събор „От Дунав до Вита” в село Черни Вит ,община Тетевен.Специалната награда на община Тетевен бе връчена на Танцов състав за автентичен фолклор с ръководител Павлина Русева.

На провелия се Първи национален онлайн конкурс „Ой Коледо,мой Коледо” в град Тутракан участваха Мъжка певческа група с ръководител Деян Йорданов в направление коледарски групи и Група за пресъздаване на народни обичаи с ръководител Павлина Русева в направление „Пресъздаване на народни обичай” Мъжка певческа група бе класирана на първо място ,а Група за пресъздаване на народни обичай на второ място.Двете групи участваха и в Коледен онлайн конкурс в с.Васильово,община Тетевен.Представен бе обичая „Бъдни вечер и Коледа в село Българско Сливово”.Журито присъди първо място в категория „Традиции и обичай”.Сформирана бе нова група към ДТС „Гайтанче” на деца от 4 до 7 години,но за съжаление нямаха възможност за изява.

Във връзка с националния празник на България Трети март бяха поднесени венци и цветя пред паметника в селото,участие вземаха и Група за художествено слово.Съвместно с кметство с. Българско Сливово и ККП „Надежда” се проведе празник на църквата „Св.пророк Илия”,поднесени бяха венци и цветя на паметника на загиналите от селото в Отечествената война,проведе де конкурс за най-хубаво вино по повод Деня на лозаря,поднесени бяха поздравителни адреси и подаръци на майките родили през 2020 година по повод Деня на родилната помощ.

В обособения център за информация и услуги в читалището се предоставят редица услуги на населението: копиране, принтиране, изпращане на е-майл, сканиране, ламиниране, изработване на различни видове печатни материали – некролози, покани, диплянки, брошури и др. Всичко това се прави с цел да се улесни достъпа на местното население до услуги, свързани с новите технологии, и от друга страна да се спести време на хората и пътуване до град Свищов .

**ОРГАНИЗАЦИОННА ДЕЙНОСТ:**

През отчетния период дейността се координираше от Настоятелството на читалището с председател Деян Йорданов.Усилията на Настоятелството са насочени към подобряване на материалната база и условията за провеждане на репетиции,обновяване на библиотечния фонд,съхраняване на художествените колективи.Проведе се отчетно събрание и 6 заседания на настоятелството. Обсъдени са редица материали във връзка с изпълнението на организационни, творчески и административни въпроси и задачи от които зависи по нататъшното развитие на читалището.

Извършиха се неотложни ремонтни дейности, касаещи поддръжката на сградата.

От собствените приходи бяха извършени следните ремонти дейности:

-„Извършване на СМР на покрива на сградата на НЧ „Възраждане-1908”

-„СПР на зала за репетиции и стълбище в сградата на читалището”

-„Подмяна на дограма на гримьорна и освежаване на помещението”

Закупено е оборудване с цел подобряване на работата в читалището: маси,столове и климатик за залата за репетиции.

Необходима е още по-голяма взискателност от ръководството, а от страна на членовете на читалището по-голяма отговорност за заплащане на членския внос.

**ФИНАНСОВА ДЕЙНОСТ**

Основен източник на финансови средства остава бюджетната субсидия, освен нея читалището набира средства от:

1. Членски внос 90 Х 5,00 - 450,00 лева
2. Рента земя 50 дк - 3000,00 лева
3. Такси услуги - 130,00 лева

ОБЩО - 3580,00 лв.

Настоятелството на читалище „Възраждане-1908” благодари на всички редови членове, институции и дарители за оказаната подкрепа. В трудната обстановка през последните години, в която сме принудени да работим, читалищните членове и самодейци показват, че духовната култура и изкуство, на които те са пазители, ще успеят да я съхранят и няма да остане в историята.

с.Българско Сливово Председател:………………….

 /Деян Йорданов/

СПИСЪК

на членовете на Настоятелството

1.Деян Валентинов Йорданов – председател

2. Павлина Веселинова Русева – секретар

3.Радослав Георгиев Атанасов

4.Цветелина Емилова Дончева

5.Владислав Георгиев Петров

6.Тодор Янков Тодоров

7.Валентина Атанасова Русанова

СПИСЪК

на членовете на ПК

1.Веселин Христов Иванов – председател

2.Теодора Юлиянова Христова

3.Елка Петрова Георгиева